Roger Bannister
Store norske leksikon,Sport og spill,Friidrett,Løp
Roger Bannister var en britisk friidrettsutøver med mellomdistanse som sin gren. Han var også en fremstående nevrolog.
«Drømmemila» Bannister ble den første som løp den såkalte «drømmemila», det vil si én engelsk mil, på under fire minutter. Dette gjorde han da han i 1954 løp på 3.59,4 i Oxford. Løpet ble sett av rundt 3000 tilskuere og fant sted under et stevne hvor det britiske friidrettsforbundet og University of Oxford kjempet mot hverandre. Det ble sendt live på BBC radio og kommentert av 100-meterlegenden Harold Abrahams. Stevnet var nær ved å bli avlyst grunnet vindkast på nærmere 40 km/t i forkant, men vinden løyet like før stevnet.Å løpe under 4 minutter på drømmemila var en barriere som hadde antatt nærmest mytisk karakter i friidrettsmiljøet, og da speakeren leste opp tiden som begynte med «Three..» brøt jubelen løs. I 1955 ga Bannister ut boka First four minutes om løpet. Meritter Roger Bannister tok bronse under europamesterskapet i 1950 på 800 meter. Under europamesterskapet i 1954 tok han gull på 1500 meter og samme år ble han vinner av én engelsk mil under Samveldelekene. Personlige rekorder 800 m med tiden 1.50,7 (satt i 1950). 1500 m med tiden 3.43,8 (satt i 1954). 1 engelsk mil med tiden 3.58,8 (satt i 1954). Utmerkelser Tildelt Knight Commander of the Order of the British Empire. Medlem av Order of the Companions of Honour. Les mer i Store norske leksikon friidrett